laion/Wikipedia-Exotic huggingface dataset:
Oasis of the Seas

Oasis of the Seas (בעברית: אוֹאַזִִִיס אוֹף דֵה סיז) היא אוניית תענוגות מסדרת אואזיס המופעלת על ידי רויאל קאריביאן אינטרנשיונל. שלד האונייה הונח בנובמבר 2007 והיא נשלחה אל רויאל קאריביאן באוקטובר 2009. בזמן בנייתה, Oasis of the Seas קבעה שיא קיבולת חדש של נשיאת 6,000 נוסעים. Oasis of the Seas מבצעת הפלגות באיים הקריבים מנמל הבית שלה בפורט קנוורל שבקייפ קנוורל, פלורידה. Oasis of the Seas עקפה את אוניות מסדרת Freedom (גם בבעלות רויאל קאריביאן), והפכה לאוניית הנוסעים הגדולה ביותר באותו זמן. היא עצמה נעקפה על ידי האונייה התאומה Allure of the Seas, שהיא ארוכה ב-50 מ"מ יותר. במאי 2016 הספינה התאומה השנייה, Harmony of the Seas שברה את השיא החדש עם אורך של 362.12 מטר. האונייה הוזמנה בפברואר 2006 בשם "פרויקט בראשית" (Project Genesis). השדרית של Oasis of the Seas הונחה ב-2 בדצמבר 2018 במספנות STX Europe בטורקו שבפינלנד. השם "Oasis of the Seas" נקבע כתוצאה מתחרות שנערכה במאי 2008. בניית האונייה הושלמה והועברה לרויאל קאריביאן ב-28 באוקטובר 2009. יומיים לאחר מכן, היא עזבה את פינלנד והפליגה לארצות הברית. בעת היציאה מהים הבלטי האונייה עברה מתחת לחגורה הגדולה (אנ') שבדנמרק ב-31 באוקטובר 2009. לגשר יש מרווח של 65 מטר מעל פני המים; ה"אייר דראפט" (המרחק בין פני המים לנקודה הגבוהה ביותר באונייה) של Oasis הוא בדרך כלל 72 מטר. המעבר מתחת לגשר היה אפשרי אודות למשפכים הטלסקופיים, ו-30 ס"מ נוספים שהושגו בעזרת אפקט סקוואט, לפיו כלי שיט בתעלה רדודה יימשך עמוק יותר לתוך המים. האונייה חלפה תחת הגשר עם מרווח של פחות מ-60 ס"מ. Oasis עברה שיפוץ מינורי בחורף 2011, בו נוספה ה- DreamWorks Experience המאפשרת לנוסעים ליצור אינטראקציה עם דמויות כגון שרק על הספינה. במהלך חודש ספטמבר 2014, נכנסה האוניה למבדק יבשתי באחת מערי אירופה, ולכן נערכו מספר הפלגות "ניסיון" ביבשת כדי לאסוף אנשי עבודה מהעיר רוטרדם. במהלך הפלגות אלו, האוניה עגנה ב צ'יוויטווקיה, נאפולי, ויגו, מאלגה. רשת טלוויזיה הולנדית סיקרה את עגינתה בארץ זו. פרק זה לוקה בחסר. אנא תרמו לוויקיפדיה והשלימו אותו. משקל הברוטו של האונייה הוא 225,282 טון. ההדחק שלה, המסה בפועל של כלי השייט נאמדת בכ-100 אלף טון, מעט פחות מזו של נושאת מטוסים אמריקנית מסדרת נימיץ. הספינה קיבלה את שמה באופן רשמי ב־30 בנובמבר 2009 במהלך שייט צדקה למען קרן Make-A-Wish. בטקס הספינה נתמכה על ידי שבע "סנדקיות" שכל אחת מהן מייצגות את אחת משבע השכונות באונייה. הסנדקיות היו גלוריה אסטפן, מישל קוואן, דארה טורס, קשיה פוליאם, שון ג'ונסון, ג'יין סימור ודייזי פואנטז. האונייה בבנייה במספנות פרנו, פינלנד, יולי 2008 האונייה עוזבת את המספנה בטורקו האונייה עוגנת בסנט תומאס אחת מסירות ההצלה של האונייה "הטיילת המלכותית" ה-"סנטרל פארק" האונייה עוגנת בקוסומל, מקסיקו, באפריל 2011 מדיה וקבצים בנושא Oasis of the Seas בוויקישיתוף אתר האינטרנט הרשמי של Oasis of the Seas
פורט דימנש

פורט דימנש (בצרפתית: Fort Dimanche) הוא בית סוהר השוכן בעיר לה סלין ליד פורט-או-פרנס, בירת האיטי, הכלא ידוע לשמצה בשל כליאת מתנגדיו של הרודן פרנסואה דובליה בתקופת שלטונו והתנאים הקשים מהם סבלו. המקום הוכרז שאתר הנצחה ב־1987 (16 שנים לאחר פטירתו של דובליה). בית הסוהר הוקם במקור על ידי הצרפתים אשר שלטו בהאיטי ב-1804 אך בניית המתחם לא הושלמה, כאשר האמריקאים כבשו את האיטי בשנת 1915 ((אנ') הם הפכו את המבנה החלקי לבסיס צבאי. המבנה שימש לכליאת מתנגדים פוליטיים לפני עלייתו של דובליה לשלטון ב-1957 אך כשזה עלה לשלטון כליאה והתעללות במתנגדי השלטון הפכה לתכליתו העיקרית. המקום, אשר כונה "האושוויץ של האיטי" נודע בסיפוריי הזוועה וההתעללויות שהאסירים בו חוו, כגון רציחות שיטתיות, צמצום במים ומזון וצפיפות בלתי נסבלת שגרמה לאסירים לישון במשמרות ותנאיי הגיינה בלתי אנושיים. בשנת 1991 חדל המבנה מלהתקיים כבית סוהר. MISSION TO HAITI: THE TROOPS;The Auschwitz of Haiti for 3 Decades Gives Up the Secrets of its Dark Past נמרוד עופרן‏, שער ללא כבוד - וואלה מונדיאל, באתר וואלה, 3 ביוני 2014
קוריאה הצפונית במשחקים האולימפיים לנוער

קוריאה הצפונית משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער הצפון קוריאנים 10 מדליות, מהן 4 מדליות זהב. המשלחת הראשונה של קוריאה הצפונית למשחקים האולימפיים לנוער הייתה לאולימפיאדת הנוער סינגפור והיא המשלחת הגדולה ביותר שקוריאה הצפונית שלחו עד כה. המשלחת כללה 11 ספורטאים שהתחרו בחמישה ענפי ספורט. המשלחת זכתה בחמשה מדליות, מתוכן מדליית זהב יחידה. המשלחת הגיעה להישגים נאים בענפים הרמת משקולות עם זכייה במדליית זהב בקטגוריית משקל נערים עד 62 ק"ג ומדליית ארד בקטגוריית משקל נערות מעל 63 ק"ג. בג'ודו עם זכייה במדליית כסף בקטגוריית משקל עד 66 נערים ומדליית ארד בקטגוריית משקל עד 52 נערות. המשלחת הגיעה להישגים גם בענפים קפיצה למים עם זכייה במדליית ארד בקפיצה מפלטפורמה קשיחה מ-10 מטר נערות ודירוג במקום השישי בקפיצה מפלטפורמה קשיחה מ-10 מטר נערים. ספורטאי המשלחת סיימו בענף האתלטיקה בריצת 3000 מטר נערות במקום העשירי. המשלחת לא הגיעה להישגים בענפים טניס שולחן ושחייה. המשלחת לאולימפיאדת הנוער נאנג'ינג מנתה שישה ספורטאים שהתחרו בשלושה ענפי ספורט. המשלחת זכתה בחמישה מדליות, מתוכן שלוש מדליות זהב. ההישגים המשמעותיים היו בענף ההיאבקות עם זכייה בשתי מדליות זהב בנערים בקטגוריית משקל עד 42 ק"ג בסגנון יווני-רומי ובנערות בקטגוריית משקל עד 46 ק"ג בסגנון חופשי, ובהרמת משקולות עם זכייה במדליית זהב בקטגוריית משקל עד 62 ק"ג נערים ושתי מדליות כסף בנערות בקטגוריות המשקל עד 48 ק"ג ועד 53 ק"ג. המשלחת השתתפה גם בענף החתירה אך סיימה במקומות האחרונים. קוריאה הצפונית במשחקים האולימפיים קוריאה הצפונית במשחקים הפאראלימפיים
אליפות העולם בכדוריד 1958

אליפות העולם בכדוריד 1958 היא אליפות העולם השלישית והיא נערכה על ידי איגוד הכדוריד העולמי. הטורניר התקיים בגרמניה המזרחית בין ה-27 בפברואר ל-8 במרץ 1958. המשחקים נערכו במספר ערים. משחקים של שלב הגמר נערכו ברלין ב-Werner-Seelenbinder-Halle שהיה יכול להכליל כ-10,000 צופים. שוודיה זכתה באליפות בפעם השנייה ברציפות. מפת הערים המארחות בגרמניה המזרחית   ברלין מגדבורג רוסטוק לייפציג ארפורט נבחרת גרמניה העפילה לאליפות ללא מקודמות כמארחת התחרות כמו יתר המשתתפים. בסך הכל השתתפו 16 נבחרות (15 מאירופה וברזיל). הקבוצות חולקו ל-4 בתים. מנצחי הבתים והסגנים העפילו לשלב השני בו קבוצות רוכזו ב-2 בתים. בהתאם לתוצאות המשחקים בבתים, נערכו משחקי הכרעה על המקום הראשון, השלישי, החמישי והשביעי. נבחרת גרמניה כללה ספורטאים מגרמניה המערבית ומגרמניה המזרחית. המשחקים נערכו בארפורט באולם Thüringenhalle תוכנן ל-10,000 מקומות. המשחקים נערכו בברלין ב-Werner-Seelenbinder-Halle שהיה יכול להכליל כ-10,000 צופים. המשחקים נערכו במגדבורג באולם Hermann-Gieseler-Halle שמכיל כ-2,000 מקומות. המשחקים נערכו ברוסטוק באולם Sporthalle Marienehe. המשחקים נערכו בברלין. המשחקים נערכו בלייפציג באולם DHfK Halle כל המשחקים נערכו בברלין. במשחק האליפות שוודיה נפגשה עם צ'כוסלובקיה וניצחה 11:22. במשחק על המקום השלישי גרמניה נפגשה עם דנמרק וניצחה 13:16. במשחק על המקום החמישי פולין נפגשה עם נורווגיה וניצחה 18:20. במשחק על המקום השביעי הונגריה נפגשה עם יוגוסלביה וניצחה 16:24. מדיה וקבצים בנושא אליפות העולם בכדוריד 1958 בוויקישיתוף מידע באתר איגוד הכדוריד העולמי נתונים מאתר טודור66
אלה קניון

אלה קניון (באנגלית: Ella Kenion; נולדה ב-18 ביוני 1969) היא שחקנית קומית אנגלייה. קניון נולדה בגבעת פרימרוז שבלונדון. היא ידועה מהופעותיה במגוון תוכניות טלוויזיה כגון "המופע של קתרין טייט", "We Know Where You Live" ו-"Swinging". ב-2006 שיחקה בסרט הטלוויזיה "Fear of Fanny" של BBC4. תפקידה הידוע ביותר הוא גברת קיירוורת'י בסדרה הקומית "הדשא הירוק יותר". קניון גילמה את ג'ולי בסדרה "Hardware". עוד השתתפה בפרסומות טלוויזיה עבור The AA. ב-2016 שיחקה קניון בסדרת הטלוויזיה לילדים "Swashbuckle" בתפקיד קפטן סינקר. היא הייתה קריינית חדשות בתחנת הרדיו talkSPORT. באוגוסט 2007 שיחקה קניון בסדרת המסתורין "רוזמרי ות'יים" בפרק "Enter Two Gardeners". ב-2005 הופיעה בעונה השנייה של סדרת הדרמה "דוק מרטין" בתפקיד אמו של ילד הסובל מ-ADHD. היא שיחקה בתפקיד אורח בפרק בסדרה "Genie in the House", בסרט הטלוויזיה "Witness Against Hitler", ובתפקיד מיילדת בפרק בסדרה "הולבי סיטי". קניון הופיעה בתפקיד הארייט בפרק "Let's Kill Hitler" בסדרת המדע בדיוני "דוקטור הו", וכיכבה בפרק "Wrath of the Iceni" בהפקה של "ביג פיניש" של "דוקטור הו" בתפקיד בודיקה לצדו של טום בייקר. בסדרה הקומית "שערים" גילמה קניון את מירה. בספין אוף של הסדרה "על שוטים ואנשים" בשם "הדשא הירוק יותר" שיחקה בתפקיד העוזרת אימלדה קייקוורת'י. ב-2015 גילמה את לורה קולינס בפרק "Prodigal Sons" של הסדרה "תחבולות חדשות". שיחקה בדמות דלילה בסדרת ההנפשה "רחוב 101 דלמטים". אלה קניון, ברשת החברתית אקס (טוויטר) אלה קניון, במסד הנתונים הקולנועיים IMDb (באנגלית) אלה קניון, במסד הנתונים הקולנועיים KinoPoisk (ברוסית)
סרי לנקה במשחקים האולימפיים לנוער

סרי לנקה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער מסרי לנקה מדליית ארד יחידה באתלטיקה בתחרות ריצת 2000 מטר מכשולים. ההשתפות של ספורטאי הנוער מסרי לנקה היא בעיקר סמלית. המשלחת הראשונה של סרי לנקה למשחקים האולימפיים לנוער הייתה לאולימפיאדת הנוער סינגפור וכללה שבעה ספורטאים שהתחרו בארבעה ענפי ספורט. המשלחת השתתפה בתחרויות בענפים בדמינטון, טניס שולחן ושחייה אך לא הגיעה להישגים. בענף האתלטיקה נשבר השיא הלאומי בריצת 1000 מטר נערים. המשלחת לאולימפיאדת הנוער נאנג'ינג הייתה המשלחת הגדולה ביותר ומנתה תשעה ספורטאים שהתחרו בשישה ענפים. המשלחת השתתפה בענפים אתלטיקה, בדמינטון, חתירה, טניס וכדורעף חופים אך לא הגיעה להישגים משמעותיים. בענף השחייה נשבר השיא הלאומי במשחים 100 ו-200 מטר בסגנון שחייה חופשית. סרי לנקה במשחקים האולימפיים סרי לנקה במשחקים הפאראלימפיים
מזרח טימור במשחקים האולימפיים לנוער

מזרח טימור משתתפת במשחקים האולימפיים לנוער מאז היווסדם באולימפיאדת הנוער סינגפור (2010). עד כה, אף ספורטאי נוער ממזרח טימור לא זכה במדליה אולימפית לנוער. ההשתפות של ספורטאי הנוער ממזרח טימור היא בעיקר סמלית. המשלחת הראשונה של מזרח טימור למשחקים האולימפיים לנוער הייתה לאולימפיאדת הנוער סינגפור וכללה שלושה ספורטאים שהתחרו בשני ענפי ספורט. המשלחת התחרתה בענפים אתלטיקה וטאקוונדו וסיימו במקום האחרון. המשלחת לאולימפיאדת הנוער נאנג'ינג מנתה שני ספורטאים שהתחרו בענף האתלטיקה וסיימו ללא הישגים משמעותיים. מזרח טימור השתתפה במשחקי החורף האולימפיים לנוער החל מאולימפיאדת הנוער לילהאמר. המשלחת כללה ספורטאי יחיד שהיה עתיד להתחרות בענף הסקי אלפיני. הספורטאי השתתף בטקס הפתיחה אולם לא השתתף באף אחת מהתחרויות. מזרח טימור במשחקים האולימפיים מזרח טימור במשחקים הפאראלימפיים
מיאנמר במשחקים האולימפיים לנוער

מיאנמר משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מיאנמרי לא זכה במדליה אולימפית לנוער. ההשתפות של ספורטאי הנוער המיאנמרים היא בעיקר סמלית. המשלחת הראשונה של מיאנמר למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בארבעה ענפי ספורט. המשלחת לא הגיעה להישגים בענפי אתלטיקה, הרמת משקולות, טאקוונדו וקשתות. המשלחת לאולימפיאדת הנוער נאנג'ינג מנתה ארבעה ספורטאים שהתחרו בארבעה ענפי ספורט. המשלחת לא הגיעה להישגים בענפי אתלטיקה, הרמת משקולות, קשתות ושחייה. מיאנמר במשחקים האולימפיים מיאנמר במשחקים הפאראלימפיים
רכיבי תזונה חיוניים

רכיבי תזונה חיוניים הם רכיבי תזונה, אשר היצור החי אינו מסוגל לייצרם בעצמו, אך הם חיוניים לו על מנת שיוכל לחיות ולהתקיים באופן תקין, ולכן הוא חייב לצרוך אותם במזונו. רכיבי התזונה החיוניים כוללים מים, ויטמינים, מינרלים (כמו ברזל, סידן וכו'), חומצות אמינו חיוניות, וליפידים מסוימים. לאורגניזמים שונים ישנם רכיבי תזונה חיוניים שונים; כך למשל האדם זקוק לחומצות אמינו מסוימות אותן הוא לא יכול לייצר לבד, בעוד רוב הצמחים מסוגלים לייצר לבד את כל חומצות האמינו הדרושות להם, כל עוד יש להם את המינרלים הנדרשים לכך (חנקן, זרחן, גופרית). רבים מרכיבי התזונה החיוניים נדרשים עבור האורגניזם בכמויות קטנות בלבד, והוא מסוגל לאגור אותם לשימוש עתידי. לפיכך, סימפטומים של חוסר ברכיב החיוני עשויים להופיע רק תקופה ממושכת לאחר שהאורגניזם חדל לצרוך אותם במזונו. אבות המזון חומרי מזון ערך תזונתי מיכל גילאון, תת־תזונה: איך מגיעים למצב הזה?, באתר שירותי בריאות כללית J. X. Chipponi, J. C. Bleier, M. T. Santi, D. Rudman, Deficiencies of essential and conditionally essential nutrients, The American Journal of Clinical Nutrition, Volume 35, Issue 5, 1 May 1982, Pages 1112–1116 Mandy Ferriera, 6 Essential Nutrients and Why Your Body Needs Them, healthline.com Essential nutrients, healthandscience.eu עבור בעלי חיים מסוימים ייתכן שמים אינם רכיב תזונה חיוני, כי הם מייצרים מספיק מים במסגרת המטבוליזם שלהם (מים מטבוליים)
לי ג'אי-סונג

קוריאה זהו שם קוריאני; שם המשפחה הוא לי. לי ג'אי-סונג (בקוריאנית: 이재성, באנגלית: Lee Jae-sung, נולד ב-10 באוגוסט 1992 באולסן שבדרום קוריאה) הוא כדורגלן דרום קוריאני המשחק במיינץ 05 ובנבחרת דרום קוריאה בעמדת הקשר. לי שיחק כנער באוניברסיטת קוריאה, ובעונת 2014 החל לשחק בקבוצה הבוגרת של ג'אונבוק יונדאי מוטורס מליגת העל הדרום קוריאנית. בעונת הבכורה שלו במועדון, 2014, הבקיע לי ארבעה שערים וסייע לקבוצתו לזכות באליפות. בעונת 2015 הבקיע לי שבעה שערים וזכה עם הקבוצה באליפות נוספת. בעונה זו הציג לי יכולת טובה מאוד ונכלל בנבחרת העונה, ונבחר כשחקן העונה הצעיר של הליגה. בעונת 2016 הבקיע לי שלושה שערים ובישל 11, וסיים עם הקבוצה במקום השני בליגת העל הקוריאנית, וזכה עם קבוצתו בליגת האלופות האסיאתית, לאחר ניצחון בגמר במפגש כפול על אל-עין. באותה עונה נכלל בפעם השנייה ברצף בנבחרת העונה. בעונת 2017 הבקיע לי שמונה שערים ובישל עשרה, וזכה עם קבוצתו בפעם השלישית באליפות ליגת העל הקוריאנית. בסיום עונה זו נכלל לי בנבחרת העונה בפעם השלישית ברציפות, ואף נבחר לראשונה ככדורגלן העונה בדרום קוריאה. את עונת 2018 פתח לי בג'אונבוק יונדאי מוטורס, ועד לאמצע העונה ערך 17 הופעות בהן הבקיע ארבעה שערים. בקיץ 2018, לאחר שהציג יכולת טובה מאוד במונדיאל 2018 במדי נבחרת דרום קוריאה, חתם לי בהולשטיין קיל מהבונדסליגה השנייה, ועזב את קבוצתו הקודמת באמצע העונה. בהופעת הבכורה שלו בהולשטיין קיל, באוגוסט 2018, בישל לי שני שערים בניצחון 0–3 על המבורג. ביולי 2021 הצטרף לי למיינץ 05 מהבונדסליגה בחוזה לשלוש שנים. בשנת 2014 זכה לי בטורניר הכדורגל של משחקי אסיה ביחד עם נבחרת דרום קוריאה עד גיל 23, לאחר ניצחון במשחק הגמר על הנבחרת המקבילה של צפון קוריאה בתוצאה 0–1 לאחר הארכה. בשנת 2015 ערך לי את הופעת הבכורה בנבחרת דרום קוריאה הבוגרת. במרץ 2015, הבקיע לי את שער הבכורה שלו בנבחרת זו, בניצחון 0–1 על ניו זילנד במשחק ידידות. באותה שנה זכה עם הנבחרת באליפות מזרח אסיה בכדורגל. בשנת 2017 זכה לי עם דרום קוריאה באליפות מזרח אסיה בפעם השנייה, ונבחר כשחקן המצטיין של הטורניר. במוקדמות מונדיאל 2018 - אסיה הבקיע לי שלושה שערים, וסייע לנבחרתו להעפיל למונדיאל 2018. במונדיאל עצמו, לי שיחק את מלוא הדקות והציג יכולת טובה בשלושת משחקיה של דרום קוריאה, שהודחה בשלב הבתים, על אף שבמחזור האחרון השיגה ניצחון מפתיע 0–2 על נבחרת גרמניה. נכלל בסגל נבחרת קוריאה הדרומית לטורניר מונדיאל 2022. נכלל בסגל נבחרת קוריאה הדרומית לטורניר גביע אסיה 2023. עם ג'אונבוק יונדאי מוטורס: אליפות ליגת העל הדרום קוריאנית: 2014, 2015, 2017 ליגת האלופות האסיאתית: 2016 עם נבחרות דרום קוריאה: משחקי אסיה: 2014 אליפות מזרח אסיה בכדורגל: 2015, 2017 תארים אישיים: כדורגלן העונה בליגת העל הקוריאנית: 2017 נבחרת העונה של ליגת העל הקוריאנית: 2015, 2016, 2017 כדורגלן העונה הצעיר בליגת העל הדרום קוריאנית: 2015 כדורגלן הטורניר של אליפות מזרח אסיה: 2017 מדיה וקבצים בנושא לי ג'אי-סונג בוויקישיתוף לי ג'אי-סונג, ברשת החברתית אינסטגרם לי ג'אי-סונג, באתר Transfermarkt לי ג'אי-סונג, באתר Soccerway לי ג'אי-סונג, באתר WorldFootball.net לי ג'אי-סונג, באתר National Football Teams לי ג'אי-סונג, באתר FootballDatabase.eu 선수 명단 באתר הרשמי של התאחדות הכדורגל הדרום קוריאנית, 12 בנובמבר 2022 (בקוריאנית) 2023 AFC 아시안컵에 참가하는 🇰🇷축구국가대표팀의 명단을 공개합니다! בחשבון הטוויטר הרשמי של התאחדות הכדורגל הדרום קוריאנית, 28 בדצמבר 2023 (בקוריאנית)
הישרדות באי הזמן עם ויפו וחבריו

הישרדות באי הזמן עם ויפו וחבריו (באנגלית: Vipo & Friends: Surviving Time Island) היא סדרת הנפשה ממוחשבת ישראלית לכל המשפחה משנת 2011, מסוגת פנטזיה, קומדיה והרפתקאות. הסדרה מהווה ספין אוף לסדרת האנימציה "ויפו הכלב המעופף", ששודרה לראשונה בשנת 2007 והופצה ברחבי העולם. הסדרה בוימה על ידי עידו אנג'ל, נכתבה על ידי מיכאל מאורר והופקה באולפני סנובול. עלילת הסדרה מספרת על ויפו וחבריו שנשלחו על ידי סופת הזמן לאי הזמן, אי המתבסס על ארבע העונות. כדי לחזור הביתה עליהם להחזיר את ארבעת אבני העונות בכך שהם התייצבו מול מלכת האביב, מלך הקיץ, קיסרית הסתיו ומלך החורף. הסדרה שודרה במדינות רבות ברחבי העולם. בישראל הסדרה שודרה לראשונה בדיבוב לעברית בערוץ הילדים ב-26 במרץ 2012. במאי הדיבוב של הסדרה בעברית היה גדי לוי, ומפיקת הדיבוב הייתה אסנת סדן. את שיר הפתיחה של הסדרה בעברית ביצע דן קיזלר. לסדרה נוצרה עונה אחת ובה 26 פרקים באורך 12 דקות, בנוסף נוצר לה סרט אינטראקטיבי לילדים. במהלך שידור הסדרה, הסדרה גובתה באפליקציות ויפו. הסדרה מספרת על ויפו וחבריו שבמהלך מסיבה נשלחו על ידי סופת הזמן לאי הזמן, אי המתבסס על ארבע העונות. כדי לחזור הביתה הם פונים לאדון הזמן שאומר שכדי לחזור הביתה הם צריכים להשיג את ארבעת אבני העונות הקסומות שנמצאות אצל מלכת האביב, מלך הקיץ, קיסרית הסתיו ומלך החורף. רק אם הם ינצחו אותם וישיגו את האבנים הם יוכלו לחזור הביתה. במהלך הסדרה ויפו וחבריו עושים הכל כדי להשיג את האבנים, שבו זמנית הם לומדים ערכים ועוברים הרפתקאות. במאי הדיבוב של הסדרה בעברית היה גדי לוי, ומפיקת הדיבוב הייתה אסנת סדן. לסדרה נוצר סרט אינטראקטיבי שהוקרן ברשתות בתי הקולנוע של סינמה סיטי בישראל. הסרט מתקצר את עלילת הסדרה והצופים יכולים לבחור בו מה הדמויות יעשו באמצעות הנפת ידיים, הבהוב בפנסים, מחיאות כפיים וקריאות בקול. הסרט נוצר בשיתוף היוצר בני דוידוביץ וחברת ויפולנד, והוא מיועד לילדים בגיל 8-4. אורך הסרט הוא כ-65 דקות, אך בשל האפשרויות השונות קיימות למעשה חמש שעות הקרנה במערכת. הסרט הוא הסרט האינטראקטיבי הראשון לילדים ששודר בארץ ובעולם. "הישרדות באי הזמן עם ויפו וחבריו", במסד הנתונים הקולנועיים IMDb (באנגלית) הישרדות באי הזמן עם ויפו וחבריו, במיזם "אישים" לתיעוד היצירה הישראלית שיר הפתיחה המלא של התוכנית בעברית, באתר יוטיוב פסח בתוכניות טלוויזיה, באתר onlife,‏ 28 במרץ 2012 עדנה אברמסון, אנחנו משפיעים: סרט אינטראקטיבי לילדים, באתר ynet, 20 בינואר 2014
סם פלדמן

סמואל (סם) פלדמן (באנגלית: Samuel Feldman‏; 15 בספטמבר 1924 - 9 בפברואר 2018) היה טייס ממתנדבי מח"ל ומקימי חיל האוויר הישראלי, ושימש כמפקדה של טייסת 69 (טייסת הפטישים). סם פלדמן נולד בעיירה נורת'המפטון (Northampton) שבמדינת מסצ'וסטס בארצות הברית. בעיצומה של מלחמת העולם השנייה, בפברואר שנת 1943 התגייס לחיל האוויר של ארצות הברית. התקבל לקורס טיס ובאפריל 1944 קיבל כנפי טיס. החל להתאמן בהטסת מטוסי B-24. בדצמבר 1944, כחצי שנה לאחר סיום הקורס, נשלח לבסיס חיל האוויר הבריטי RAF Mendlesham והוצב כטייס מטוסי B-17G (מבצר מעופף) בטייסת הפצצה 391 של 8th Air Force / 34th Bombardment Group. במסגרת זו ביצע 23 משימות מבצעיות בשמי מרכז אירופה. עד תום מלחמת העולם השנייה ביצע 58 גיחות. גויס על ידי ההגנה בניו יורק והצטרף לחיל האוויר הישראלי כמתנדב מח"ל בעיצומה של מלחמת העצמאות. באוגוסט 1948 הצטרף לטייסת 69 (טייסת הפטישים), שהפעילה מטוסי B-17G בבסיס רמת דוד. בינואר 1949 מונה למפקד הטייסת והוביל אותה עד חודש יוני 1949. במהלך שרותו בטייסת ביצע 36 משימות מבצעיות.
אליפות העולם בכדוריד 1961

אליפות העולם בכדוריד 1961 היא אליפות העולם הרביעית והיא נערכה על ידי איגוד הכדוריד העולמי. הטורניר התקיים בגרמניה המערבית בין ה-1 במרץ ל-12 במרץ 1961. המשחקים נערכו במספר ערים. משחקים של שלב הגמר נערכו בדורטמונד ובאסן. רומניה זכתה באליפות בפעם הראשונה בתולדות הנבחרת. צ'כוסלובקיה זכתה במדליית כסף בפעם השנייה ברציפות, תוך הפסד דרמטי בתוספת זמן שנייה. מפת הערים המארחות בגרמניה המערבית   ביטיגהיים אולם ברלין המערבית וולפסבורג קיל קרלסרוהה האסלוך פרייבורג ויסבאדן זנקט אינגברט אסן הומברג דורטמונד קרפלד מינסטר שטוטגרט נבחרת גרמניה העפילה לאליפות ללא מקודמות כמארחת התחרות כמו נבחרת שוודיה העפילה כאלופת העולם המכהנת. מ-18 נבחרות אירופאיות העפילו 9 נבחרות. בנוסף לכך העפילה נציגת אסיה (יפן) ונציגת אמריקה (ברזיל). בסופו של דבר, היא הוחלפה על ידי נורווגיה. הקבוצות חולקו ל-4 בתים. מנצחי הבתים והסגנים העפילו לשלב השני בו קבוצות רוכזו ב-2 בתים. בהתאם לתוצאות המשחקים בבתים, נערכו משחקי הכרעה על המקום הראשון, השלישי, החמישי והשביעי. נבחרת גרמניה כללה ספורטאים מגרמניה המערבית ומגרמניה המזרחית. המשחקים נערכו בשטוטגרט, אולם ובטיהיים. המשחקים נערכו בברלין המערבית, וולפסבורג וקיל. המשחקים נערכו בקרלסרוהה, האסלוך ופרייבורג. המשחקים נערכו בקרלסרוהה, ויסבאדן וזנקט אינגברט. המשחקים נערכו בשטוטגרט, אסן, הומברג וברלין המערבית. המשחקים נערכו בדורטמונד, קרפלד ומינסטר. במשחק האליפות נערך בדורטמונד. רומניה נפגשה עם צ'כוסלובקיה וניצחה 8:9 (בתוספת זמן). במשחק על המקום השלישי נערך באסן. שוודיה נפגשה עם גרמניה וניצחה 14:17. במשחק על המקום החמישי נערך באסן. דנמרק נפגשה עם איסלנד וניצחה 13:14. במשחק על המקום השביעי בדורטמונד. נורווגיה נפגשה עם צרפת וניצחה 12:13. מדיה וקבצים בנושא אליפות העולם בכדוריד 1961 בוויקישיתוף מידע באתר איגוד הכדוריד העולמי נתונים מאתר טודור66
חוק זכויות האזרח

האם התכוונתם ל... חוק זכויות האזרח (1866) – הרחבת זכויות לעבדים בקביעה שכל אדם שנולד בארצות הברית ללא קשר בגזע הוא אזרח אמריקני חוק זכויות האזרח (1871) – איסור על אלימות גזעית נגד אפרו-אמריקאים חוק זכויות האזרח (1875) חוק זכויות האזרח (1957) חוק זכויות האזרח (1960) חוק זכויות האזרח (1964) – נגד אפליה על רקע גזע, צבע עור, דת, מין ומוצא חוק זכויות האזרח (1968) חוק זכויות האזרח (1991)
קנגס דה אוניס

קנגס דה אוניס (בספרדית: Cangas de Onís; באסטורית: Cangues d'Onís) היא עיירה ורשות מקומית (אנ') בקהילה האוטונומית אסטוריאס שבספרד. היא שוכנת 178 ק"מ מערבית לבילבאו ו-282 ק"מ צפונית מזרחית לסנטיאגו דה קומפוסטלה. קנגס דה אוניס הייתה בירת ממלכת אסטוריאס מהקמתה ב-722 ועד 774. בשנת 737 נבנתה שם כנסיית סנטה קרוס דה קנגס דה אוניס (Santa Cruz de Cangas de Onís) שהייתה הכנסייה הראשונה שנבנתה בספרד "המשוחררת". כנסיית סנטה מריה דה קנגס דה אוניס (Iglesia de Santa María de Cangas de Onís) בעלת המבנה במיוחד. קפלת סנטה קרוס דה קנגס דה אוניס (Santa Cruz de Cangas de Onís) אשר נבנתה בשנת 737 במקומה של כנסייה קודמת שנבנתה במאה ה-4. זו האחרונה נבנתה מעל דולמן פרהיסטורי. הגשר המכונה "הגשר הרומי" נבנה במחצית הראשונה של המאה ה-14, אבל ייתכן שאכן שחזר גשר רומי קדום. כנסיית סנטה מריה דה קנגס דה אוניס. קפלת סנטה קרוס דה קנגס דה אוניס. הדולמן הנשקף מתחת לרצפת הקפלה. ה"גשר הרומי". בית העירייה. אתר האינטרנט הרשמי של קנגס דה אוניס
פיג'ו סוג 10

פיג'ו סוג 10 (בצרפתית: Peugeot Type 10) היא מכונית משפחתית בתצורה סגורה חלקית, מתוצרת יצרנית הרכב הצרפתית פיג'ו אשר יוצרה בין השנים 1894–1896. יוצרו 3 יחידות בלבד. 5 מושבים (4 נוסעים + נהג) מנוע בעירה פנימית מנוע בנזין מנוע אחורי מנוע הנעה אחורית 4 גלגלים לא סימטריים (2 גלגלים קדמיים גדולים) פיג'ו סוג 10 פיג'ו סוג 10 פיג'ו סוג 10 פיג'ו סוג 10 פיג'ו פיג'ו סוג 1 פיג'ו סוג 2 פיג'ו סוג 4 פיג'ו סוג 6 פיג'ו סוג 15 פיג'ו סוג 17 פיג'ו סוג 27 פיג'ו סוג 37 פיג'ו סוג 1525 פיג'ו סוג 156 מדיה וקבצים בנושא פיג'ו סוג 10 בוויקישיתוף פיג'ו סוג 10 web.archive.org/web דגמי פיג'ו בין השנים 1889-1909 - ראו "פיג'ו סוג 10" web.archive.org/web
קסנוקרטס מאתונה

קסנוקרטס מאתונה או קנסוקרטס מסיקיון (ביוונית: Ξενοκράτης από τη Σικυώνα, בסביבות 280 לפנה"ס) היה פסל ומחבר יווני הנחשב לאחד מראשוני ההיסטוריונים של האמנות. ברנהרד שווייצר כינה אותו "אבי ההיסטוריה של האמנות". ככל הנראה קסנוקרטס נולד באתונה, ונמנה עם תלמידיה המאוחרים של אסכולת סיקיון של ליסיפוס. לפי פליניוס הזקן היה קסנוקרטס תלמידו של אותיקרטס או של תאיסיקרטס, ועלה על מוריו באמנותו. שרדו שלושה ממפסליו. קסנוקרטס מאתונה כתב מספר ספרים המוקדשים למלאכת האמנות - ספר על האמנות בכלל ואחר על הפיסול במתכת. משערים כי פליניוס הזקן, בהערותיו בנושא תולדות הפיסול והציור, הושפע מאוד מכתבי קסנוקרטס. דעותיו של קסנוקרטס בתחום היו פופולריות בקרב הרומאים ברפובליקה הרומית המאוחרת והשפיעו מאוד על טעמיהם. קסנוקרטס בחן את האמנות מתוך נקודת מבט התפתחותית כשהיא נראתה לו שואפת לשלמות. הקריטריונים שלו בהערכת דברי האמנות היו הסימטריה או הפרופורציה, ה"מקצב", המיומנות בביצוע המלאכה והאסתטיקה או "הסוגיה האופטית" כדברי שווייצר. Pliny the Elder. Natural History XXXIV.lvxxxiii, index to book XXXIV, and XXXV.lxviii Kultermann, Udo. The History of Art History. New York: Abaris, 1993, p. 2.. Schweizer, Bernard. Xenokrates von Athen; Beiträge zur Geschichte der antiken Kunstforschung und Kunstanschauung. Schriften der Konigsberger Gelehrten Gesellschaft, Geistwissenschaftliche Klasse, ix (1932) 1899 William Smith. A Dictionary of Greek and Roman biography and mythology. London. John Murray לקסיקון ההיסטוריונים של האמנות Lee Sorensen The Dictionary of Art Historians - on line 2018 U.Kultermann L.Sorensen ערך זה הוא קצרמר בנושא אמנות ובנושא היסטוריה. אתם מוזמנים לתרום לוויקיפדיה ולהרחיב אותו.